GiliGold/VAD_KnessetCorpus huggingface dataset:
אחמד טיבי: בעד – רוב
אחמד טיבי: נמנעים – 2
אחמד טיבי: שני נמנעים.
מכלוף מיקי זוהר: טוב, אז אלו הסעיפים שעל סדר-היום, הם בעצם הסתיימו.
מכלוף מיקי זוהר: נותרו לנו הרוויזיות שייערכו בשעה 13:05.
מכלוף מיקי זוהר: הישיבה בינתיים נעולה.
בשעה 12: ח.
בשעה 12: רוויזיות
מכלוף מיקי זוהר: אני מתכבד לפתוח חזרה את ועדת הכנסת לדיון ברוויזיות שהוגשו על ידי חברי הכנסת יואל חסון.
מכלוף מיקי זוהר: אז מי הגיש את הרוויזיה הראשונה?
מכלוף מיקי זוהר: אז חבר הכנסת יואל חסון הגיש את הרוויזיה על הפטור.
מכלוף מיקי זוהר: הוא לא נוכח פה ולכן הרוויזיה נדחית.
מכלוף מיקי זוהר: מי הגיש עוד רוויזיות?
איילת נחמיאס ורבין: אני הגשתי רוויזיה.
מכלוף מיקי זוהר: אז את יכולה לנמק את הרוויזיה, בבקשה?
איילת נחמיאס ורבין: תודה רבה, אדוני היושב-ראש.
איילת נחמיאס ורבין: אני מגישה רוויזיה בנושא הוועדה המיוחדת לחוק הגיוס, כמו שקראת לו, בלי השם המאוד ארוך שלה, משום ששלא כמנהג המקום למעשה אתה הודעת שאתה ממנה את חבר הכנסת יואל חסון ואותי כחברי הוועדה.
מכלוף מיקי זוהר: לא, הצבעתי על זה.
איילת נחמיאס ורבין: ואנחנו ביקשנו שלא תכניס את השמות עד אשר אנחנו נעביר לך שמות, כפי שמנהג המקום דורש.
איילת נחמיאס ורבין: זה הכול, ככה מקובל פה, זה מה שנהוג לעשות.
איילת נחמיאס ורבין: אנחנו נביא לך שמות עד השעה 16:00, ככל שיידרש.
איילת נחמיאס ורבין: אני מבקשת שהשמות שלנו ייצאו מתוך - - -
מכלוף מיקי זוהר: בהמשך, בהמשך.
מכלוף מיקי זוהר: אחרי זה אני אחליף.
מכלוף מיקי זוהר: למה, תוכלי להגיד ברזומה שלך שהיית חברה בוועדה לחוק הגיוס.
מכלוף מיקי זוהר: זה אחלה רזומה.
איילת נחמיאס ורבין: כי כל מה שאני עושה פה כל היום - - -
דן מרזוק: כן חשוב לומר לפרוטוקול שהמחנה הציוני יוכל להחליף את השמות עד הדיון במליאה.
שולי מועלם-רפאלי: אני מוחה.
שולי מועלם-רפאלי: אני חושבת שחברת הכנסת נחמיאס ורבין - - -
מכלוף מיקי זוהר: אה, הוא יוכל להחליף את השמות?
מכלוף מיקי זוהר: אה, אז רגע, תוכלו להחליף את השמות עד הדיון במליאה.
מכלוף מיקי זוהר: לא ידעתי אפילו.
איילת נחמיאס ורבין: אני מודה לחברתי שהגנה עליי, שהיא יודעת שאני כנראה לא עובדת בשביל הרזומה שלי.
איילת נחמיאס ורבין: עשיתי רזומה די יפה לפני שבאתי לפה, אז זה לא מה שחסר לי לרזומה.
איילת נחמיאס ורבין: זאת הרוויזיה.
איילת נחמיאס ורבין: אני מבקשת מאוד שהעניין הזה - - -
מכלוף מיקי זוהר: הרוויזיה של חברת הכנסת איילת נחמיאס ורבין לא נתקבלה.
מכלוף מיקי זוהר: ההחלטה של הרוויזיה נדחתה.
מכלוף מיקי זוהר: הנושא שלפנינו היום הוא חוק הגיוס.
מכלוף מיקי זוהר: הצעת חוק שירות הביטחון (שילוב תלמידי ישיבות).
מכלוף מיקי זוהר: יואל, אני מניח שתרצה לומר משהו בנושא.
מכלוף מיקי זוהר: כן ידידי, בבקשה.
יואל חסון: ההתנהלות, כפי שאנחנו רואים אותה כעת, שוב הבהילות, מוכיחה שמדובר במתווה פוליטי שהוא בסך הכול גשר שיאפשר לממשלה הזאת לעבור את המשבר הפוליטי שהיא נמצאת בו.
יואל חסון: ואתם מתנהלים לא מתוך איזשהו רצון באמת להציג שוויון בנטל או שברצונכם באמת לתת כבוד לחיילי צה"ל המשרתים או שאתם באמת רוצים למנוע השתמטות.
יואל חסון: אתם עושים כאן איזשהו פתרון פוליטי.
יואל חסון: הדבר המדהים כאן, שחוץ מיש עתיד ויאיר לפיד, כולם יודעים שהנוסח הזה שעולה להצבעה לא יהיה הנוסח שיעלה בקריאה השניה והשלישית.
פנינה תמנו: אתה יודע מה הבעיה, יואל?
פנינה תמנו: אצלכם הכול פוליטי, ששכחתם את הדברים שנחוצים לחברה הישראלית בתקופה הזאת.
פנינה תמנו: אני חושבת שכדאי שתפסיקו להיות בעד עצמכם ותהיו בעד שוויון בנטל.
יואל חסון: אתה נותן לה להפריע לי?
מכלוף מיקי זוהר: חברת הכנסת תמנו שאטה, נא לא להפריע לחבר הכנסת יואל חסון.
פנינה תמנו: יואל, אני לא מאמינה שאתה מאמין בעצמך, כי אתה מבין שבעת הזאת הציבור זקוק לשוויון בנטל והמתווה הזה הוא המתווה הזה הוא מתווה מצוין.
פנינה תמנו: אתה יודע מה, כדאי שתקרא את שני - - -
מכלוף מיקי זוהר: תמנו שאטה, אני קורא אותך לסדר פעם ראשונה.
יואל חסון: כל מי שמכיר את הנושא של השוויון בנטל וחוקי הגיוס שהוגשו לכן יודע שיש פער גדול בין המתווה הנוכחי לבין המתווה שהוצע אז, בזמנו, על ידי יש עתיד.
פנינה תמנו: יואל, ומה הוא הפער?
מכלוף מיקי זוהר: פעם שניה, חברת הכנסת תמנו שאטה.
פנינה תמנו: באמת, זה מעניין אותי לדעת.
פנינה תמנו: חוץ מלזרוק סיסמאות לאוויר - - -
מכלוף מיקי זוהר: חברת הכנסת תמנו שאטה, בפעם השלישית אני אאלץ להוציא אותך מן האולם.
יואל חסון: מחברת הכנסת מועלם יוצאת האמת, כי היא באמת אישה של אמת.
יואל חסון: היא אומרת, במילים אחרות: אל תבזבזו את הזמן הזה.
יואל חסון: זה עניין פוליטי, צריך לגמור את זה מהר כי אנחנו צריכים להשלים את העבודה.
יואל חסון: יש לה דברים יותר חשובים לעשות.
יואל חסון: הרי גם היא יודעת שלא יהיה כאן שוויון בנטל ולא יהיה כאן פתרון להשתמטות.
פנינה תמנו: יהיה על אפכם ועל חמתכם, המחנה הציוני.
פנינה תמנו: יהיה כאן שוויון בנטל מהסיבה הפשוטה, שאני חושבת שהציבור מאס בפוליטיקות קטנות.
פנינה תמנו: אז יפה מאוד, העלית את זה לאי-אמון בגלל שאתה יודע שלא יהיה לך בחיים 61 חברי כנסת, רק כדי לעשות סיבוב פוליטי על יש עתיד ועל הציבור, ושלא יהיה שוויון בנטל.
פנינה תמנו: להזכירך, בכנסת הקודמת – אמנם לא היית - הצבעתם נגד.
פנינה תמנו: למה הצבעתם נגד?
פנינה תמנו: כי אין לכם עקרונות.
יואל חסון: קודם כול, למה את צועקת עלי?
פנינה תמנו: זה הקול שלי.
פנינה תמנו: הוא חזק.
יואל חסון: אז תורידו את הווליום.
פנינה תמנו: סליחה, ידידי.
יואל חסון: יש לי כבוד אלייך ולמאבקים שלך, אבל אמת אי אפשר - - -
פנינה תמנו: כן, אבל רק תשתדל להגיד את האמת.
יואל חסון: אשתדל לדייק יותר.
יואל חסון: אבל לא משנה, לכל אחד יש את העמדה שלו ואת נקודת הראייה שלו, וזה בסדר גמור.
יואל חסון: אני רק אומר דבר אחד שחשוב להגיד: שכולם יידעו שאין קשר בין החוק הזה לבין החוק שיגיע - אם יגיע אי פעם - לקריאה שניה ושלישית.
יואל חסון: מי שמאפשר את החוק הזה קודם כול מאפשר לרמות את בית המשפט העליון ואת בג"ץ כי על החוק הזה, שיעבור בקריאה ראשונה, הקואליציה, הממשלה, תבקש אורכה, ואז אחר כך יראו מה יהיה.
פנינה תמנו: יואל, אתה מזלזל באינטליגנציה של בג"ץ.
פנינה תמנו: עכשיו הציון שלך עבר אל יואב, שאמר שעובדים על בג"ץ.
יואל חסון: אתם משתפים פעולה עם מהלך ציני פוליטי לחלוטין, שאין קשר בינו לבין שוויון בנטל.
יואל חסון: אין פה קשר לבוא לטפל בהשתמטות ואין לו קשר לשמור על חיילי צה"ל ועל הכבוד שצריך לתת לאלה שמשרתים.
יואל חסון: לכן אני אומר: בסדר גמור, אתם תבינו מהר מאוד שעשיתם טעות, ואני מצטער על כך כי אתם שותפיי וחבריי לאופוזיציה.
יואל חסון: אתם הולכים לעשות היום משהו שלא נעשה עד היום, שחברי אופוזיציה הולכים להצביע אמון בממשלה.
יואל חסון: לא היה דבר כזה עד היום, ואתם הולכים לעשות דבר כזה, ואני מצטער על כך.
יואל חסון: אני מקווה שעד ההצבעה, כי יש לי באמת כבוד אליכם ויש לי כבוד ליושב-ראש שלכם ויש לי כבוד למאבקים שלכם, אתם באמת שותפים ראויים לאופוזיציה, ברגע הזה - - -
רוברט אילטוב: אבל על זה אתם יכולים לדבר בהנהלת האופוזיציה.
יואל חסון: ברגע הזה אני חושב, פנינה, שאתם טועים ויש לכם עוד הזדמנות לתקן.
פנינה תמנו: ברשותך, אדוני היושב-ראש, אני קוראת לחברי המחנה הציוני להתעשת על עצמכם.
פנינה תמנו: בעת הזאת, כאשר הוועדה שהביאה את החוק והמתווה זה הבכירים של משרד הביטחון, כאשר הרמטכ"ל מסכים למתווה שיושב על השולחן, תתעשתו על עצמכם.
פנינה תמנו: אני חושבת שאם אתם באמת מאמינים בכך שכולם צריכים להתגייס – תצביעו בעד.
פנינה תמנו: תראה, עשית מהלך פוליטי כביכול מבריק, אבל אם באמת היית מאמין במה שאתה עושה כנראה לא היית רץ לתקשורת.
פנינה תמנו: היית בא עם זה הערב והיית שולף את זה שזה הולך להיות אי-אמון.
פנינה תמנו: אבל יואל, יש לי הרבה כבוד אליך, אבל צריך לומר את האמת.
פנינה תמנו: בסופו של דבר, אפשר להתווכח על סמנטיקה, אבל המתווה הנוכחי הוא מתווה טוב, שנשען על פסילת בג"ץ, על העתירה של יש עתיד, והגיע הזמן לא לעשות פוליטיקה על הגב של הציבור ולדעת ללכת בדרך המלך ולהעביר את החוק הזה.
יואל חסון: אבל את מבינה שזה לא הנוסח שיאושר בקריאה שניה ושלישית.
יואל חסון: את מבינה את זה.
פנינה תמנו: אני לא חוזה פני עתיד, אנחנו רואים מה שיושב על השולחן.
יואל חסון: מה, את מאמינה שזה יעבור?
יואל חסון: את לא מכירה את הכנסת?
פנינה תמנו: אז אתה בעצם מקבל את הטענה שלי ואתה אומר:
פנינה תמנו: אני חושש שבקריאה שניה ושלישית אולי ישנה.
יואל חסון: אני יודע שזה מתווה פוליטי.
פנינה תמנו: אני אומרת לך, כרגע אל תסתכל על קריאה שניה ושלישית, תסתכל על החוק כמתכונתו ותרדו מהעץ.
פנינה תמנו: אני קוראת לחברי המחנה הציוני להפסיק עם הפופוליזם.
פנינה תמנו: זה בסדר לפעמים להסתכל על האינטרס הציבורי.
מכלוף מיקי זוהר: מי בעד בקשת הממשלה?
מכלוף מיקי זוהר: בקשת הממשלה נתקבלה.
מכלוף מיקי זוהר: הרביזיה תתקיים ב-13:45.
מכלוף מיקי זוהר: הישיבה נדחית לשעה 14:30, גם הרביזיה וגם הבקשה להקדמת הדיון בהצעת החוק.
רוברט אילטוב: אבל יש לנו ישיבת סיעה.
רוברט אילטוב: סליחה, קבעת לפני 14:00.
מכלוף מיקי זוהר: אני לא יכול נגד הייעוץ המשפטי.
רוברט אילטוב: אתה יכול, הוא לא הודיע שיש לו ישיבה לפני 14:00.
מכלוף מיקי זוהר: הדיון יהיה בשעה 14:55.
מכלוף מיקי זוהר: שלום לכולם, אני מתכבד לפתוח את ישיבת הכנסת.
מכלוף מיקי זוהר: הרביזיה הוסרה על ידי חבר הכנסת חסון.
מכלוף מיקי זוהר: הוא ביקש להסיר אותה לפני חצי דקה.
מכלוף מיקי זוהר: יש לנו נושא נוסף:
מכלוף מיקי זוהר: הצעת חוק השידור הציבורי, אבל אנחנו צריכים קוורום בשבילו.
מכלוף מיקי זוהר: אנחנו חסרים שלושה חברי כנסת כדי להצביע.
מכלוף מיקי זוהר: בבקשה, נציגי הממשלה.
נתי כהן: שלום, אני מנכ"ל הנכנס של משרד התקשורת.
נתי כהן: נכנסתי לתפקיד לפני חודשיים.
נתי כהן: אתמול, גם בהחלטת ממשלה וגם בהחלטת ועדת השרים לענייני חקיקה, הוחלט לבטל את הפיצול.
נתי כהן: אנחנו נמצאים כאן כדי לקבל פטור מחובת הנחה ולהחזיר את המצב לקדמותו בכך שאנחנו מבטלים את הפיצול של החדשות מהרשות הציבורית, ובכך אנחנו מסירים את האיום על ביטול החברות של רשות השידור הציבור מה-EBU.
מכלוף מיקי זוהר: החיבור לEBU- מותנה בחברת חדשות?
נתי כהן: כן.
מכלוף מיקי זוהר: מה, זה תקנון שלהם?
נתי כהן: תקנון.
מכלוף מיקי זוהר: תקנון של מי?
נתי כהן: של EBU.
מכלוף מיקי זוהר: שהם אומרים שאם אין לך חברת חדשות, אז מה?
נתי כהן: חברת שידור ציבורית חייבת להיות בה חברת חדשות ותוכן.
נתי כהן: זה התקנון שלהם.
נתי כהן: הם גם הוציאו מסמך מנומק שאומר שבמידה שזה לא יהיה כך, הם ישקלו מחדש את החברות של רשות השידור הציבורית של ישראל.
מכלוף מיקי זוהר: ואין להם שום חברה שאין לה חברת חדשות, מבין כל חברות הטלוויזיה ב-EBU?
מכלוף מיקי זוהר: אם היה הפיצול, ישראל היתה החברה היחידה שהיא ללא חברת חדשות?
נתי כהן: לא בדקנו את הסוגיה הזאת.
נתי כהן: מה שבדקנו זה את החובה להיות חבר ב-EBU ולזכות בהפקת האירוויזיון.
מכלוף מיקי זוהר: אני חייב לומר בהזדמנות זו, עד שיהיה לי קוורום, את דעתי.
מכלוף מיקי זוהר: בעיניי החוק הזה הוא חוק לא נכון.
מכלוף מיקי זוהר: ביטול הפיצול זו טעות חמורה.
מכלוף מיקי זוהר: אני חושב ש-EBU בסופו של דבר לא היו מסירים את שידורי "כאן" מהגוף שלהם, כי זה שנים ארוכות שהם עובדים יחד.
מכלוף מיקי זוהר: לדעתי, מה שעושה התאגיד פה, הוא משתמש באירוויזיון כדי למנוע את הפיצול, ואני גם יודע למה.
מכלוף מיקי זוהר: הוא עושה את זה כי הרייטינג היחיד שיש לו הוא בחדשות.
מכלוף מיקי זוהר: אין לו רייטינג, זה ערוץ ללא רייטינג - בכל שידוריו ממוצע של פחות מ-0.5% רייטינג, למעט בחדשות.
מכלוף מיקי זוהר: אני הבאתי הצעת חוק נפלאה לתאגיד – שישדרו את שידורי הספורט אצלם וייתנו את זה בחינם לציבור, משחקים מרכזיים בכדורגל, בכדורסל, בענפי ספורט שונים.
מכלוף מיקי זוהר: זה היה מביא אחוזי צפייה אדירים.
מכלוף מיקי זוהר: כמובן, גם לזה התנגדו, כי כל מה שמעניין אותם זה לשרוף את 700 מיליון השקלים השד יודע לאן.
מכלוף מיקי זוהר: אז אני אודיע את זה גם לראש הממשלה.
מכלוף מיקי זוהר: היום אנחנו נכבד את בקשת יו"ר הקואליציה, כי אין מה לעשות, יושב-ראש הקואליציה ואני משתפים פעולה ולכן אני מכבד את בקשתו להצביע, למרות שעמדתי היא נגד.
מכלוף מיקי זוהר: אצביע על זה, לבקשת יושב-ראש הקואליציה, כי בסופו של דבר השותפות בינינו מחייבת אותי לבקשות שלו.
מכלוף מיקי זוהר: אבל חד-משמעית אעשה את כל מה שיש ביכולתי מבחינה פרלמנטרית להתנגד לחוק.
מכלוף מיקי זוהר: מי בעד בקשת הממשלה להקדים את הדיון בהצעת חוק השידור הציבורי, בקריאה ראשונה?
מכלוף מיקי זוהר: תודה, הצעת הממשלה נתקבלה.
מכלוף מיקי זוהר: אני מתכבד לפתוח את ועדת הכנסת על מנת לקבוע ועדה משותפת לחקיקה חוק משק החשמל (תיקון מס' 16 והוראת שעה) (רפורמה במשק החשמל), התשע"ח-2018.
מכלוף מיקי זוהר: מדובר בוועדה משותפת של ועדת הכנסת וועדת הכלכלה.
מכלוף מיקי זוהר: יהיו בה 12 חברים: מטעם ועדת הכנסת חברי הכנסת יהיו אנוכי, מיקי זוהר, רועי פולקמן, שולי מועלם, רוברט אילטוב, אחמד טיבי, פנינה תמנו שטה; מטעם ועדת הכלכלה – איתן כבל, שיכהן גם כיושב-ראש הוועדה, נורית קורן, יצחק וקנין, יעקב אשר, איילת נחמיאס ורבין ועיסאווי פריג'.
החוק הבאות: הצעת חוק תיירות מרפא, התשע"ח -2018 (מ/1126) 2.
החוק הבאות: הצעת חוק להסדרת התיירות הרפואית בישראל, התשע"ו-2016 (פ/3119/20) - - - 1.
החוק הבאות: הצעת חוק פקודת בריאות העם (תיקון מס' 32) (התקנת מצלמות בבתי חולים לשם הגנה על חסרי ישע), התשע"ח-2018 (מ/1234) 2.
החוק הבאות: הצעת חוק חובת התקנת מצלמות במחלקות האשפוז הסיעודי, התשע"ז-2017, של חבר הכנסת איציק שמולי וקבוצת חברי הכנסת (פ/4062/20) 2.
החוק הבאות: בקשת יו"ר ועדת המדע והטכנולוגיה למיזוג הצעות החוק הבאות והקדמת הדיון בהן לפני הקריאה השנייה והשלישית: 1.
החוק הבאות: הצעת חוק פנייה לגופים ציבוריים באמצעי קשר דיגיטליים, התשע"ח-2018 (כ/770) 2.
החוק הבאות: הצעת חוק מתן אפשרות להתקשרות עם גופים ציבוריים ותאגידים נותני שירות באמצעות דואר אלקטרוני, התשע"ה-2015 (פ/202/20) 3.
החוק הבאות: בקשת יו"ר ועדת החוקה, חוק ומשפט למיזוג הצעות החוק הבאות: 1.
החוק הבאות: הצעת חוק בתי המשפט לעניינים מינהליים (תיקן מס' 117) (הסמכת בתי משפט לעניינים מינהליים לדון בהחלטות מינהליות של רשויות ישראליות הפועלות באזור), התשע"ח-2018 (מ/1222) 2.
החוק הבאות: הצעת חוק בתי משפט לעניינים מינהליים (תיקון – החלטה של רשות מרשויות האזור), התשע"ז-2017 (פ/3861/20), של חבר הכנסת בצלאל סמוטריץ וקבוצה.
החוק הבאות: פניית יו"ר ועדת הכספים בדבר טענת נושא חדש בעת הדיון בהצ"ח לתיקון פקודת מס הכנסה (מס' 248), התשע"ח-2018 (כ/793) נכחו: חברי הוועדה: מכלוף מיקי זוהר – היו"ר שולי מועלם-רפאלי רועי פולקמן יואב קיש חברי הכנסת:
החוק הבאות: מיקי לוי מיקי רוזנטל מוזמנים: ייעוץ משפטי: יעל סלנט מנהל/ת הוועדה: אתי בן יוסף רישום פרלמנטרי: אושרה עצידה א.
החוק הבאות: בקשות למיזוג הצעות חוק בהתאם לסעיף 84(ד)
החוק הבאות: לתקנון הכנסת: 1.
החוק הבאות: בקשת יו"ר ועדת העבודה, הרווחה והבריאות למיזוג הצעות החוק הבאות: 1.
החוק הבאות: הצעת חוק חובת התקנת מצלמות במחלקות האשפוז הסיעודי, התשע"ז-2017, של חבר הכנסת איציק שמולי וקבוצת חברי הכנסת (פ/4062/20)
מכלוף מיקי זוהר: ישנם מגוון נושאים היום.
מכלוף מיקי זוהר: אני שמח שיש חברים שהם לא חברים קבועים שהשתתפו בהתחלה בנושאים אחרים, לאו דווקא בנושא שלהם, שיתרמו לעבודת הכנסת.
מכלוף מיקי זוהר: הנושא הראשון הוא בקשת מיזוג להצעת חוק בהתאם לסעיף 84 לתקנון הכנסת.
מכלוף מיקי זוהר: הבקשה הראשונה היא בקשת יושב-ראש ועדת העבודה, הרווחה והבריאות למיזוג הצעות החוק הבאות:
מכלוף מיקי זוהר: האחת היא הצעת חוק תיירות מרפא, התשע"ח-2018, והשנייה היא הצעת חוק להסדרת תיירת רפואית בישראל.
מכלוף מיקי זוהר: יש פה נציג שרוצה להסביר או שמא היועצת המשפטית תסביר לנו?
יעל סלנט: שתי הצעות החוק הן באותו נושא, ולכן אפשר למזג אותן - הסדרת התיירות הרפואית בישראל.
מכלוף מיקי זוהר: אני רוצה להצביע.
מכלוף מיקי זוהר: הבקשה הבאה היא הצעת חוק פקודת בריאות העם (תיקון מס' 32) (התקנת מצלמות בבתי חולים לשם הגנה על חסרי ישע), והצעת חוק חובת התקנת מצלמות במחלקות האשפוז הסיעודי, התשע"ח-2017, של חבר הכנסת איציק שמולי.
מכלוף מיקי זוהר: גם כאן אנחנו יודעים שיש איחוד בין הצעת חוק פרטית להצעת חוק ממשלתית.
יעל סלנט: מדובר בהצעת חוק שהן באותו נושא, ולכן אפשר למזג אותן.
מכלוף מיקי זוהר: בקשת יו"ר ועדת המדע והטכנולוגיה למיזוג הצעות החוק הבאות והקדמת הדיון בהן לפני הקריאה השנייה והשלישית: 1.
מכלוף מיקי זוהר: הצעת חוק פנייה לגופים ציבוריים באמצעי קשר דיגיטליים, התשע"ח-2018 (כ/770) 2.
מכלוף מיקי זוהר: הצעת חוק מתן אפשרות להתקשרות עם גופים ציבוריים ותאגידים נותני שירות באמצעות דואר אלקטרוני, התשע"ה-2015
מכלוף מיקי זוהר: סעיף מספר 2 – בקשת יו"ר ועדת המדע והטכנולוגיה למיזוג הצעות החוק הבאות והקדמתה דיון בהן לפני הקריאה השנייה והשלישית: (1) הצעת חוק פנייה לגופים באמצעי קשר דיגיטליים, התשע"ח -2018, ו-(2) הצעת חוק מתן אפשרות להתקשרות עם גופים ציבוריים ותאגידים נותני שירות באמצעות דואר אלקטרוני.
מכלוף מיקי זוהר: זה שתי הצעות חוק ממשלתיות?
יעל סלנט: לא, זה שתי הצעות חוק פרטיות – שילוב של טרומית עם ראשונה.
מכלוף מיקי זוהר: מאה אחוז, בסדר.
מכלוף מיקי זוהר: לגבי ועדת המדע והטכנולוגיה – יש גם בקשה להקדמת הדיון וגם על זה אנחנו צריכים להצביע.
מכלוף מיקי זוהר: בקשת יו"ר ועדת החוקה, חוק ומשפט למיזוג הצעות החוק הבאות: 1.
מכלוף מיקי זוהר: הצעת חוק בתי המשפט לעניינים מינהליים (תיקן מס' 117) (הסמכת בתי משפט לעניינים מינהליים לדון בהחלטות מינהליות של רשויות ישראליות הפועלות באזור), התשע"ח-2018 (מ/1222) 2.
מכלוף מיקי זוהר: הצעת חוק בתי משפט לעניינים מינהליים (תיקון – החלטה של רשות מרשויות האזור), התשע"ז-2017 (פ/3861/20), של חבר הכנסת בצלאל סמוטריץ וקבוצה.
מכלוף מיקי זוהר: יש בקשה למיזוג עכשיו שהגיעה לפתחנו של חבר הכנסת ניסן סלומינסקי.
מכלוף מיקי זוהר: בקשת המיזוג של ניסן סלומינסקי - איפה ניסן סלומינסקי שיסביר אותה?
מכלוף מיקי זוהר: אנחנו חוזרים לבקשת המיזוג של חבר הכנסת ניסן סלומינסקי.
מכלוף מיקי זוהר: הוא פונה אלינו בבקשה למזג שתי הצעות חוק: (1) הצעת חוק בתי המשפט לעניינים מינהליים (הסמכת בתי משפט לעניינים מינהליים לדון בהחלטות מינהליות של רשויות ישראליות הפועלות באזור) ו-(2) הצעת חוק בתי המשפט המינהליים (תיקון החלטה של מועצה מרשויות האזור), התשע"ז-2017, של חבר הכנסת בצלאל סמוטריץ.
מכלוף מיקי זוהר: תפרט את הבקשה חברת הכנסת שולי מועלם.
שולי מועלם-רפאלי: ישנה הצעת חוק פרטית של חבר הכנסת בצלאל סמוטריץ שעוסקת בבתי המשפט לעניינים מינהליים בנושא של רשויות האזור.
שולי מועלם-רפאלי: במקביל, ישנה הצעת חוק ממשלתית.
שולי מועלם-רפאלי: אנחנו מבקשים למזג את שתי הצעות האלה כדי לדון בהן ביחד ולהעביר אותן ביחד.
מכלוף מיקי זוהר: מי בעד מיזוג ההצעות ירים את ידו?
מכלוף מיקי זוהר: נעבור לנושא הבא: פניית יו"ר ועדת הכספים בדבר טענת נושא חדש בעת הדיון בהצעת חוק לתיקון פקודת מס הכנסה.
מכלוף מיקי זוהר: טועני הטענה מתבקשים לפרט את טענתם מדוע לדעתם יש כאן טענה של נושא חדש, בבקשה.
מיקי לוי: יש נושא חדש.
מיקי לוי: זה ברור לחלוטין שהסעיף הזה אינו תואם לנוסח הראשוני שהוגש.
מיקי לוי: גם היועצים המשפטיים אישרו את הטענה שלנו לנושא חדש.
מיקי לוי: ולא משנה שהחוק הזה הוא לא ראוי, לא מוסרי.
מיקי לוי: דעתנו על החוק הזה ברורה לחלוטין.
מיקי לוי: הלכתם והגזמתם.
מיקי לוי: אני איחלתי לראש הממשלה חיים ארוכים עד מאה ועשרים, אבל לבוא ולהגיד שאחרי לכתו ולכתנו של כל אחד לדרכו - הדבר הוא דבר טבעי - אז השארים ייהנו מהעניין הזה, אין לכם גבולות.
מיקי לוי: אתם שולחים ידיכם לקופה הציבורית.
מיקי לוי: אתם עושים מקח ממכר לא ראוי.
מיקי לוי: אם גם מתוך מוסריות היית בא ואומר, אתם יודעים מה?
מיקי לוי: אולי הייתי מצליח לכנס את מחשבותיי ולהגיד: בוא תחשוב על זה מחדש, למרות שאמרתי לך שאני מוכן להגדיל את משכורתו של ראש הממשלה ושיעזוב אותנו מהוויכוח על החמישה שקלים עבור האח הגדול ועל מים לבריכה, אז לתת לו תוספת שכר.
מיקי לוי: אבל לא רציתם את העניין הזה ואתם ממשיכים בדרככם לרמוס את הדמוקרטיה.
מיקי לוי: להשאיר לשארים של ראש הממשלה כך שקופת המדינה תשלם להם עד סוף ימי חייהם, זוהי שחיתת ציבורית.
מיקי לוי: זה לא מוסרי.
מיקי לוי: לכן, אנחנו נגד החוק.
מכלוף מיקי זוהר: מי בעד טענת נושא חדש?
מכלוף מיקי זוהר: טענת נושא חדש לא התקבלה.
מכלוף מיקי זוהר: זה תיקו.
מיקי לוי: 2 : 2 - רביזיה.
מכלוף מיקי זוהר: זה תיקו, זה נפל.
יעל סלנט: יש תיקו, ההצעה לא התקבלה.
מיקי לוי: ההצעה לא התקבלה - רביזיה.
מכלוף מיקי זוהר: הוגשה רביזיה, הרביזיה תידון בשעה 09:15.
מיקי לוי: אתם נכשלתם גם בהצבעה.
מכלוף מיקי זוהר: לא, לא נכשלנו.
מיקי לוי: 2 נגד 2.
מכלוף מיקי זוהר: זה אומר שההצעה שלך לא התקבלה.
יעל סלנט: ההצעה לא עברה.
שולי מועלם-רפאלי: שלך נפל.
מיקי לוי: הנה פולקמן.
מיקי לוי: בוא, תתייצב.
מיקי לוי: תרים יד.
מכלוף מיקי זוהר: לא, אבל בכל מקרה ה- - -
מיקי לוי: אתה איש ישר, אבל אני מבין אותך.
מכלוף מיקי זוהר: סיימנו את הנושאים על סדר היום, ולכן ועדת הכנסת סיימה את עבודתה בנושא זה.
מכלוף מיקי זוהר: נתראה ברביזיה כמובן.
מכלוף מיקי זוהר: חברים, לגייס לרביזיה.
שולי מועלם-רפאלי: ערב טוב, אני פותחת את ישיבת ועדת הכנסת.
שולי מועלם-רפאלי: על סדר היום שני נושאים.
שולי מועלם-רפאלי: הנושא הראשון – הטלת נושא חדש של חבר הכנסת יוסף ג'בארין, שלא נמצא כאן ושלי, בהצעת החוק של בתי משפט לעניינים מנהליים.
שולי מועלם-רפאלי: אני מבקשת להבין האם השינויים שעשינו בדיוני הוועדה גם בסעיף 3, גם בסעיף 5, גם בסעיף 7, וגם ב-3ג, וגם שהוספנו אל החוק את התחולה והתחילה נחשבים נושא חדש?
שולי מועלם-רפאלי: מה שעשינו – גם החרגנו חלק מהדברים, וגם ביטלנו חלק מהסעיפים שהיו בהצעה המקורית.
שולי מועלם-רפאלי: בעיקר, דייקנו, מבחינתי - ככה אני הבנתי את זה - מה נשאר בבג"צ, מה יורד למחוזי, וההחרגות – לדוגמה, מבני חינוך הארעיים וכו'.
שולי מועלם-רפאלי: זאת הייתה שאלה שלי ביחס לנושאים חדשים.
גור בליי: אני אתייחס לזה.
גור בליי: השינויים שנעשו בהצעת החוק שהיושבת-ראש הזכירה, הם לעמדתנו לא חורגים מגדר הנושא של הצעת החוק.
גור בליי: מדובר פה באיזשהו תיקון קטן יחסית.
גור בליי: יש החרגה של החלטה של מפקד כוחות צה"ל באזור שנשאר בבג"צ, ולא יורד לבית המשפט המחוזי, בית המשפט לעניינים מנהליים, ואיזושהי הבהרה לגבי סוג מסוים של החלטות שהן לא בסמכותו מלכתחילה, אבל איזשהו גורם מאשר, שהן כן ירדו למחוזי.
גור בליי: מעבר לזה, איזשהן חידודים שעלו בדיון, לגבי זה שזה לא נושא של כניסה ויציאה - לא רק נהלים של כניסה של זרים.
גור בליי: לא רק נהלים של מתאם פעולות בשטחים, אלא גם נהלי מינהל האזרחי, והנושא של הוראות תחילה ותחולה, אלה שינויים שמקובל לעשות במסגרת דיונים של ועדה של הכנת להצעת חוק לקריאה שנייה ושלישית.
גור בליי: לשיטתנו, לא ניתן לומר שהם חורגים מגדר הנושא של הצעת החוק, אלא הן לחלוטין במסגרת הנושא של הצעת החוק.
שולי מועלם-רפאלי: נצביע.
שולי מועלם-רפאלי: מי בעד לראות בזה נושא חדש?
שולי מועלם-רפאלי: מי נגד?
שולי מועלם-רפאלי: בעד – מיעוט
שולי מועלם-רפאלי: הנושא איננו חדש.
שולי מועלם-רפאלי: לגבי הנושא השני – לגבי הטענה של יוסף ג'בארין, אני לא יודעת מה הטענות שלו, כך שאני לא חושבת שאפשר לדון בזה.
יואב בן צור: אי אפשר לדון, הוא לא נמצא, לא דנים.
שולי מועלם-רפאלי: הנושא השני, תציג אותו מזכירת הכנסת.
ירדנה מלר-הורוביץ: ערב טוב, נתבקשתי על ידי יושב-ראש הכנסת לנמק את מכתבי ליושב-ראש ועדת הכנסת.
ירדנה מלר-הורוביץ: יושב-ראש הכנסת קיים היום בשעות הצהריים התייעצות עם נציגי האופוזיציה, ועם נציגי הקואליציה, והגיעו להסכמה שעל סמך זה התבקשתי לכתוב לוועדה הנכבדה, לפי סעיף 19א(1) לתקנון הכנסת.
ירדנה מלר-הורוביץ: יושב-ראש הכנסת יכול לשנות זמנים של ישיבה.
יעל סלנט: סעיף 25 לתקנון הכנסת.
ירדנה מלר-הורוביץ: אני מדברת על סעיף שמשנה את זמני הישיבה.
ירדנה מלר-הורוביץ: בכל אופן, אני חוזרת לסעיף שאני כתבתי.
ירדנה מלר-הורוביץ: אנחנו אכן מדברים על סעיף בפרק של עבודת הכנסת – 19א(1) – "הכנסת תקיים ישיבות בימים ב' ו-ג', החל מהשעה 16:00".
ירדנה מלר-הורוביץ: "יושב-ראש הכנסת, באישור ועדת הכנסת רשאי לשנות את זמניה של ישיבה, לבטל ישיבה, או נוספת".
ירדנה מלר-הורוביץ: אנחנו משנים את פתיחת הישיבה ביום שלישי – במקום השעה 16:00 – תיפתח בשעה 10:00.
ירדנה מלר-הורוביץ: ביום רביעי – במקום השעה 11:00, תיפתח גם בשעה 10:00.
ירדנה מלר-הורוביץ: הנימוק הוא: אנחנו צפויים לסדר יום מאוד עמוס, עם חקיקה מרובה.
ירדנה מלר-הורוביץ: משתדלים שלא להיגרר לשעות המאוד מאוחרות.
ירדנה מלר-הורוביץ: בכל אופן, להרחיב את פעילות מליאת הכנסת, ובהתאם, תצאנה גם הודעות לוועדות, לא לקיים בשעות האלה את הישיבות.
ירדנה מלר-הורוביץ: אגיד כאן במאמר מוסגר, עשינו טלפונים טנטטיביים לוועדות, כדי שלא בשעה כזו אנחנו נודיע להן על הכוונה שלנו לשנות את שעות הישיבה.
ירדנה מלר-הורוביץ: אני מודה לכם.
שולי מועלם-רפאלי: מי בעד הודעתה של מזכירת הכנסת?
שולי מועלם-רפאלי: תודה רבה, לכולם.
מכלוף מיקי זוהר: שלום לכולם, אני מתכבד לפתוח את ישיבת ועדת הכנסת, באישור יושב-ראש הכנסת, לקיים את הדיון החשוב הזה.
מכלוף מיקי זוהר: התברר, שבחוק הלאום נוצר איזשהו חוסר איזון מבחינת קואליציה - אופוזיציה.
מכלוף מיקי זוהר: עבדאללה אבו מערוף, עזב את הכנסת, ולא מונה מחליף במקומו.
מכלוף מיקי זוהר: ציפי לבני, היא כבר לא חברה בוועדת חוקה, ונכנסה במקומה מרב מיכאלי, ולכן, אבדו להן שתי קולות.
מכלוף מיקי זוהר: על כן, אני מבקש לאשר שמטעם ועדת הכנסת, במקום עבדאללה אבו מערוף - ימונה חבר הכנסת אחמד טיבי.
מכלוף מיקי זוהר: במקום חברת הכנסת ציפי לבני, שהיא איננה חברה בוועדה - נמנה את חברת הכנסת מרב מיכאלי.
מכלוף מיקי זוהר: זו הדרך, למשל, להפיל את חוק הלאום - התייעצות סיעתית, אני הולך הביתה, אתם נשארים במצב הזה, וחוק הלאום נופל.
איילת נחמיאס ורבין: האמת, אתם רוצים להפיל את זה?
מכלוף מיקי זוהר: לכי על זה.
איילת נחמיאס ורבין: רגע, אתה יודע מה, מיקי - - - מוכנה להקריב קורבן.
איילת נחמיאס ורבין: אם זאת הדרך שלכם לרדת מהעץ, ולוותר על החוק הבעייתי הזה, אני מוכנה לעזור.
איילת נחמיאס ורבין: תעשו התייעצות סיעתית.
מכלוף מיקי זוהר: לא, צחקתי.
איילת נחמיאס ורבין: כאילו למה?
שולי מועלם-רפאלי: למה אתה נותן רעיונות לאשה טובה כל כך, חברת הכנסת איילת נחמיאס ורבין.
מכלוף מיקי זוהר: הנושא שלפנינו הוא רביזיה שהוגשה על החלטתנו הקודמת שלא לאשר את טענת הנושא חדש.
מכלוף מיקי זוהר: מנמק הרביזיה אינו נמצא.
מכלוף מיקי זוהר: הנה, הוא הגיע.
מכלוף מיקי זוהר: מנמק הרביזיה הגיע ממש בזמן, שנייה לפני שאני סוגר את הישיבה.
מכלוף מיקי זוהר: אנא, ברשותך נמק את הרביזיה בטרם נעבור להצבעה.
מיקי לוי: אני חוזר על דבריי.
מיקי לוי: החוק הזה הוא אינו ראוי.
מיקי לוי: מצמצמים אותו ואומרים: אוקיי, בואו נגדיל את שכרו של ראש הממשלה.
מיקי לוי: היה מקום לחשוב על המגמה הזו.
מיקי לוי: יתרה מכך, אם הייתם אומרים שהחוק הזה יהיה עד לקצה הקדנציה שלו ועוד שלוש שנים אחרי, ניחא.
מיקי לוי: אני מאחל לראש הממשלה חיים ארוכים – עד מאה ועשרים.
מכלוף מיקי זוהר: גם אנחנו.
מיקי לוי: אבל לבוא ולהגיד לכל חייו ואחר כך לשאריו ולהכניס את היד לקופה הציבורית - נראה לי לא ראוי, לא מוסרי.
מיקי לוי: לכן, החוק הזה היה ראוי שייעלם מהעולם.
מיקי לוי: אבל אתם כדרככם רומסים כל חלקה טובה.
מיקי לוי: אני חושב שהציבור לא צריך לממן את המים בווילה בקיסריה ולא צריך לממן את התקורות של המס על כלי הרכב שמסיעים את בנו של ראש הממשלה ולא על כלי הרכב שמסיעים את רעייתו של ראש הממשלה.
מיקי לוי: ראוי שיסיעו.
מיקי לוי: מי שקבע - קבע.
מיקי לוי: אבל צריך לשלם תמורה מלאה.
מיקי לוי: זה אפילו לא לשימושו האישי של ראש הממשלה כפי שאתם טוענים בחוק הזה.
מיקי לוי: החוק הזה לא מוסרי, ראוי שהוא ייעלם מהעולם.
מיקי לוי: כמובן שנתנגד לו.
מכלוף מיקי זוהר: בעד הרביזיה – 2
מכלוף מיקי זוהר: בוקר טוב, אני פותח את ישיבת הוועדה.
מכלוף מיקי זוהר: יש לנו כאן את נושא השפה הערבית, ביוזמתו של חבר הכנסת יוסף ג'בארין, שביקש לקיים היום יום השפה הערבית בכנסת.
מכלוף מיקי זוהר: זו שפה שאני מכיר מהבית.
מכלוף מיקי זוהר: לא הערבית שלכם, אלא ערבית שנוטה לעדות מסוימות, ששמעתי אותה מהסבים והסבתות שלי ומההורים שלי ומהמשפחה שלי.